Zıwanê Berberki

Zıwanê Berberki (zıwanê xo de: Tamazight) zıwanê ke keyeyê zıwananê Berberkiyan miyan de ca gênê, nameyê inano pêroyiyo. Nê zıwani Marok, Cezayir, Tunıs, Libya, Mısır (Siwa), Mali û Nicer de hetê şarê Berberan ra qal benê, yewbinan ra zaf nezdiyê. Enê zıwani zıwananê Afro-Asyatiki ra amariyenê. Zıwananê Berberkiyan ra lızgeyê zımeyi de yew zıwano standard vıraştene rê yew hereket esto. No zıwano standard be nameyê Tamazigti ra şınasiyeno, miyanê Maroki de qal beno û pêro zıwananê Berberkiyan ra yew raya mıştereke vırazeno. Hema, ewro zi ca be ca fekê zıwananê Berberkiyan yewbinan ra bırriyenê a, coka zi xeylê Berberi xo Tamazigt nêşınasnenê.


 Gramerê cı 
Zıwananê Berberkiyan de nameyê hetê cınsiyeti ra anciyenê û vuriyenê. Kamci çekuyê ke nêriyê, be herfanê a, u ya zi i ra dest pêkenê.

afus "dest"
argaz "merdım"
udem "ri"
ul "zerre"
ixef "sere"
iles "zıwan"

afus → ifassen "desti"
argaz → irgazen "merdımi"
ixef → ixfawen "seri"
ul → ulawen "zerri"

Nê zıwani keyeyê xo ra spesifikê, pêro karakteristikê keyeyê xo mocnenê. Key ke çekuyi benê sıxlet, o taw miyanê ê çekuyan vuriyeno, yew çekuyê da newiye veciyena miyan.



Kategoriye:Zıwanê Afro-Asyatiki